ഇതെനിക്ക് മോദി ഇട്ടു തന്ന പണം ഈ തുക പ്രധാനമന്ത്രി തരാമെന്നു വാഗ്ദാനം ചെയ്തിരുന്ന 15 ലക്ഷത്തിന്റെ ആദ്യ ഇന്സ്റ്റാള്മെന്റ് അക്കൗണ്ടിലേക്ക് തെറ്റായി വന്ന 5.5 ലക്ഷം രൂപ തിരികെ നല്കാന് വിസമ്മതിച്ച് ബിഹാര് സ്വദേശിയുടെ വിചിത്ര വാദം ! പട്ന: ബീഹാറിലെ ഖഗാരിയ ജില്ലയിലെ ഒരു വ്യക്തിയുടെ അക്കൗണ്ടില് 5.5 ലക്ഷം രൂപബാങ്കിന്റെ പിശക് മൂലം ക്രെഡിറ്റ് ആയി.എന്നാല് ഈ പണം പ്രധാനമന്ത്രി നരേന്ദ്ര മോദി അയച്ചതാണ് എന്ന് പറഞ്ഞ് പണം തിരികെ നല്കാന് വിസമ്മതിച്ചിരിക്കുകയാണ് അക്കൗണ്ട് ഉടമ. തങ്ങള്ക്ക് പറ്റിയ തെറ്റ് തിരിച്ചറിഞ്ഞ ബാങ്ക് അധികൃതര് പണം തിരികെ ആവശ്യപ്പെട്ടപ്പോള്, അതിനു വിസമ്മതിച്ച യുവാവ് മാനേജരോട് പറഞ്ഞത് വളരെ വിചിത്രമായ ഒരു കാരണമായിരുന്നു. ഈ തുക പ്രധാനമന്ത്രി തരാമെന്നു വാഗ്ദാനം ചെയ്തിരുന്ന 15 ലക്ഷത്തിന്റെ ആദ്യ ഇന്സ്റ്റാള്മെന്റ് ആണ് . ഇതെന്റെ ബാങ്ക് അക്കൗണ്ടിലേക്ക് പ്രധാനമന്ത്രി ഇട്ടുതന്ന പണമാണ്. ഞാനിത് തിരികെ തരില്ല. ഖഗാരിയയിലെ ഗ്രാമീണ് ബാങ്കാണ് ഭക്തിയാര്പൂര് ഗ്രാമത്തിലെ രഞ്ജിത് ദാസിന് അബദ്ധത്തില് പണം അയച്ചത്. നിരവധി നോട്ടീസുകള് നല്കിയിട്ടും തുക ചെലവഴിച്ചുവെന്ന് പറഞ്ഞ് ദാസ് പണം മടക്കിനല്കാന് കൂട്ടാക്കിയില്ല. ഈ വര്ഷം മാര്ച്ചില് എനിക്ക് പണം ലഭിച്ചപ്പോള് ഞാന് വളരെ സന്തോഷിച്ചു. ഓരോരുത്തരുടെയും ബാങ്ക് അക്കൗണ്ടില് 15 ലക്ഷം രൂപ നിക്ഷേപിക്കുമെന്ന് പ്രധാനമന്ത്രി നരേന്ദ്ര മോദി വാഗ്ദാനം ചെയ്തതിനാല് അതിന്റെ ആദ്യ ഗഡുവായിരിക്കുമെന്ന് ഞാന് കരുതി. പണം മുഴുവന് ഞാന് ചെലവഴിച്ചു. ഇപ്പോള്, എന്റെ ബാങ്ക് അക്കൗണ്ടില് പണമില്ല, അറസ്റ്റിലായ ദാസ് പോലീസിന് നല്കിയ മൊഴിയില് പറഞ്ഞു. ബാങ്ക് മാനേജര് നല്കിയ പരാതിയില് ഞങ്ങള് രഞ്ജിത് ദാസിനെ അറസ്റ്റ് ചെയ്തു. അന്വേഷണം പുരോഗമിക്കുന്നു. മാന്സി സ്റ്റേഷന് ഹൗസ് ഓഫീസര് ദീപക് കുമാര് പറഞ്ഞു,